ai4bharat/Pralekha huggingface dataset:
کوئلے کی وزارت
مہاندی کول فیلڈز نے اوڈیشہ میں دلکش ایکو پارک اور کوئلہ میوزیم تعمیر کیا
مہانڈی کول فیلڈز لمیٹڈ ، وزارت کوئلہ کےتحت اہم سی پی ایس ای ، ماحول دوست اور پائیدار کان کنی کے طریقوں کے ذریعہ کوئلے کی پیداوار اور آف ٹیک میں مسلسل نئی بلندیوں کو حاصل کر رہا ہے۔ اس سمت میں ایم سی ایل کی تازہ ترین کامیابی اوڈیشہ کے ایکو پارک جھارسوگوڈا واقع ایب ویلی کول فیلڈزمیں اورینٹ ایریا کی کان نمبر 4 میں چندر شیکر آزاد ایکو پارک اور کول میوزیم کی ترقی ہے۔ یہ ایکو پارک ھارسوگوڈا -رائے گڑھ قومی شاہراہ 49 کے کنارے گنڈگھورا گاؤں میں واقع ہے۔
سرسبز و شاداب مناظر، کوئلہ کیفے اور چلڈرن پارک کے ساتھ دلکش ایکو پارک ایم سی ایل نے ریکارڈ وقت میں کوئلے کی کان نمبر 4 کو دوبارہ تیار کرنے کے بعد تعمیر کیا جس نے 2017 میں پیداوار بند کر دی تھی۔ پارک کا سنگ بنیاد 2021 میں کوئلہ، کانوں اور پارلیمانی امور کے مرکزی وزیر جناب پرہلاد جوشی نے رکھا تھا۔ ۔ یہ پارک زائرین کو زیر زمین کان کا بذات خود تجربہ کرنے کا موقع بھی فراہم کرتا ہے۔
اس پارک کے اندر موجود کوئلہ میوزیم ہندوستان میں کوئلے کی کان کنی کی تاریخ اور وراثت کی ایک بہترین جھلک ہے۔ زیر زمین اور اوپن کاسٹ کانوں میں استعمال ہونے والی مختلف مشینوں اور گاڑیوں کے ورکنگ ماڈل ڈسپلے پر ہیں۔ کوئلے کی کان کنی کا سامان/مشینیں ڈسپلے پر ہیں جن میں سرفیس مائنر، ڈمپر، کرین، ٹپر، ڈوزر، بیلٹ کنویئر، کوئلہ کاٹنے والی مشین، ڈرل مشین اور بیکہو وغیرہ شامل ہیں۔
اوڈیشہ کے سندر گڑھ، جھارسوگوڈا اور انگول اضلاع میں کوئلے کی کان کنی کی سرگرمیوں میں مصروف، ایم سی ایل نے اب تک کم از کم 2000 ہیکٹر مکمل طور پر استعمال شدہ اراضی کو از سر نو بھر دیا ہے اور اسے دوبارہ بحال کر دیا ہے۔ کان کنی کے پائیدار طریقوں کے مطابق بارش کے پانی کی ذخیرہ اندوزی کے لیے بہت سے کان کی خالی جگہوں کو آبی ذخائر میں تیار کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
933
(Visitor Counter : 85
امور داخلہ کی وزارت
مرکزی وزیر داخلہ جناب امت شاہ نے سبھی سے اپیل کی کہ وہ کووڈ۔ 19 کے خلاف جنگ میں وزیر اعظم مودی کی عوامی تحریک میں شامل ہوں
''عالمی سطح پر کووڈ ۔19 جیسی وبائی بیماری کا مقابلہ اسی وقت کیا جاسکتا ہے جب ملک کے تمام لوگ ایک ساتھ آئیں''
''آئیے ہم سب وزیر اعظم مودی کے ذریعہ شروع کی گئی اس عوامی تحریک میں شامل ہوکر کووڈ 19 کے خلاف لڑنے کے لئے متحد ہوجائیں اور سبھی کو اس وبائی بیماری کے تئیں بیدار کرکے ہندوستان کو کووڈ 19 سے پاک بنانے میں اہم کردار ادا کریں''
''کووڈ-19 سے خود کو بچانے کے لئے صرف تین ہی منتر ہیں: ایک ماسک پہننا ، دو میٹر کی سماجی دوری اختیار کرنا اور کثرت سے ہاتھ دھونا''
''وزیر اعظم مودی کے ان تینوں حفاظی منتروں پر عمل کر کے نہ صرف خود کو محفوظ رکھیں بلکہ اپنے کنبہ ، دوستوں اور ساتھیوں کو بھی کووڈ۔ 19 سے محفوظ رکھیں''
مرکزی وزیر داخلہ جناب امت شاہ نے سبھی سے اپیل کی ہے کہ وہ کووڈ۔ 19 کے خلاف جنگ میں وزیر اعظم جناب نریندر مودی کی عوامی تحریک میں شامل ہوں۔
اپنے کئی ٹویٹ میں جناب امت شاہ نے کہا ، "کووڈ ۔19 جیسی عالمی وبائی بیماری کا مقابلہ اسی وقت کیا جاسکتا ہے جب ملک کے تمام لوگ ایک ساتھ آئیں۔ آئیے ہم سب وزیر اعظم مودی کے ذریعہ شروع کی گئی اس عوامی تحریک میں شامل ہوکر کووڈ 19 کے خلاف لڑنے کے لئے متحد ہوجائیں اور سبھی کو اس وبائی بیماری کے تئیں بیدار کرکے ہندوستان کو کووڈ 19 سے پاک بنانے میں اہم کردار ادا کریں''۔
انہوں نے مزید کہا کہ کووڈ"-19 سے خود کو بچانے کے لئے صرف تین ہی منتر ہیں: ایک ماسک پہننا ، دو میٹر کی سماجی دوری اختیار کرنا اور کثرت سے ہاتھ دھونا۔ وزیر اعظم مودی کے ان تینوں حفاظی منتروں پر عمل کر کے نہ صرف خود کو محفوظ رکھیں بلکہ اپنے کنبہ ، دوستوں اور ساتھیوں کو بھی کووڈ۔ 19 سے محفوظ رکھیں''۔
وزارت اطلاعات ونشریات
ڈی ڈی اسپورٹس اب ڈی ڈی اسپورٹس ایچ ڈی ہے
ڈی ڈی اسپورٹس اب ڈی ڈی اسپورٹس ایچ ڈی ہے۔ ملک کے عوامی نشریاتی ادارے پرسار بھارتی نے ڈی ڈی اسپورٹس ایچ ڈی چینل کے ساتھ، اپنے گلدستے میں ایک اور ہائی ڈیفینیشن چینل کا اضافہ کیا ہے۔ ڈی ڈی اسپورٹ ایچ ڈی ،جاری ایشیا کپ کرکٹ میچوں کے ٹیلی کاسٹ کے ساتھ شروع ہو رہا ہے۔ اس سے نہ صرف ملک بھر میں کھیلوں سے محبت کرنے والوں کا ایک دیرینہ مطالبہ پورا ہورہا ہے، بلکہ یہ پورے ڈی ڈی نیٹ ورک کو تبدیل ہوتے ہوئے دور سے ہم آہنگ کرنے کی جانب پیشرفت کرنے کا ایک اور فیصلہ کن قدم ہے۔
ڈی ڈی اسپورٹس ایچ ڈی، اب کھیلوں کے شائقین کا پسندیدہ انتخاب بن جائے گا۔ وہ ہائی ڈیفینیشن ٹرانسمیشن میں، کھیلوں کے بڑے بین الاقوامی مقابلوں کا ٹیلی کاسٹ دیکھ سکیں گے۔ آنے والے مہینوں میں، ڈی ڈی اسپورٹس، تشہیر کے مسلسل اور جامع منصوبےکے ساتھ ،مزید تازہ مواد شائقین کے لیے لانے کا ارادہ رکھتا ہے۔
حالیہ مہینوں میں ڈی ڈی اسپورٹس نے، مواد کی پیش کش کے حوالے سے کئی جدید اور تازہ طریقے شروع کیے ہیں۔ حال ہی میں ختم ہونے والی انڈیا بمقابلہ ویسٹ انڈیز بین الاقوامی کرکٹ سیریز میں، دوردرشن نیٹ ورک، ہندی اور انگریزی میں کمنٹری کے علاوہ تمل، کنڑ، بنگلہ، تیلگو اور بھوجپوری زبانوں میں بھی کمنٹری کا مواد لے کر آیا۔ چینل نے ،اِس میں تازہ مواد شامل کرنے کے لیے این بی اے، پی جی ٹی اے جیسے معروف کھیلوں کے کھلاڑیوں کے ساتھ بھی معاہدہ کیا ہے۔
آنے والے مہینوں میں، وسیع پیمانے پر مواد کی مطابقت پذیری کا معاہدہ کیا گیا ہے، جو ڈی ڈی اسپورٹس کو کھیلوں کی صنف میں ایک سرکردہ چینل کے طور پر مقام دے گا۔
ڈی ڈی اسپورٹس کا آغاز، 18 مارچ 1998 کو ہوا تھا۔ ابتدا میں اس نے دن میں 6 گھنٹے کھیلوں کا پروگرام نشر کیا جسے 1999 میں بڑھا کر 12 گھنٹے کر دیا گیا۔ یکم جون 2000 سے ڈی ڈی اسپورٹس ،ایک چوبیس گھنٹے سیٹلائٹ چینل بن گیا ہے۔ ڈی ڈی اسپورٹس ایچ ڈی کو اب شروع کرنے کے فیصلے کے ساتھ، یہ چینل بڑے بین الاقوامی کھیلوں کے مقابلوں اور گراس روٹ ٹرانسفارمیٹو ایونٹ کے لیے ایک اسٹاپ منزل بن جائے گا جن میں کھیلو انڈیا گیمز، سرمائی کھیل اور دیویانگ کے لیے کھیلوں کے مقابلے شامل ہیں۔
ڈی ڈی اسپورٹس ،فی الحال چینل نمبر 079 ڈی ڈی فری ڈش پر دستیاب ہے اور جلد ہی یہ دوسرے پلیٹ فارمز پر بھی دستیاب ہوگا۔
۰۰۰۰۰۰۰۰۰۰۰۰۰۰۰
ش ح۔ اع ۔ را
U. No. 9237
(Visitor Counter : 63
سٹرک ٹرانسپورٹ اور شاہراہوں کی وزارت
نتن گڈکری دلّی- میرٹھ ایکسپریس وے پیکیج-3 کا پیر کو افتتاح کریں گے
نئی دہلی،28 ستمبر روڈ ٹرانسپورٹ اور شاہراہوں اور ایم ایس ایم ای کے مرکزی وزیر جناب نتن گڈکری 30 ستمبر 2019 کو دلّی- میرٹھ ایکسپریس وے پیکیج – 3 کا افتتاح کریں گے۔ روڈ ٹرانسپورٹ اور شاہراہوں کے وزیر مملکت جنرل  وی کے سنگھ اس موقع پر موجود رہیں گے۔
82 کلو میٹر طویل دلّی- میرٹھ ایکسپریس وے ، دلّی اور اترپردیش کے میرٹھ کو جوڑتی ہے۔ اس پروجیکٹ پر 8346 کروڑ روپئے کی لاگت آنے کا امکان ہے۔
1989 کروڑ روپئے کی لاگت والا تیسرا پیکیج ،22 کلو میٹر سے زیادہ طویل ہے، غازی آباد کے ڈاسنا سے ہاپوڑ تک محیط ہے۔ اس چھ لین والے سیکشن کے دونوں اطراف 2+2 لین والے سروس روڈ ہیں اور پلکھوا میں 4.68 کلو میٹر طویل چھ لین والی مرتفع راہداری پر مشتمل ہیں۔ اس پروجیکٹ میں اوپری گنگا کنال کے آر پار ایک بڑے پل ، سات نئے چھوٹے پل، ہاپوڑ بائی پاس میں ایک فلائی اوور، 11 ویہیکلر انڈر پاس دو پیدل انڈر پاس، دو فوٹ اوور برج، چھ بڑے جنکشن اور 105 چھوٹے جنکشن کی تعمیر شامل ہیں۔
یہ پروجیکٹ قومی راجدھانی خطے کی سڑکوں پر بھیڑ کم کرنے اور آلودگی کی سطح میں قابل ذکر کمی لانے میں معاون ہوگی۔ اس سے سفر کے وقت میں ایک گھنٹے سے زیادہ کی کمی آئے گی۔
پکھوا میں 4.68 کلو میٹر طویل لین کی مرتفع راہداری کو تعمیری ٹیکنالوجی میں اختراع کے لیے گولڈ میڈل سے نوازا گیا ہے۔ پلکھوا کے اس پل کو مغربی اترپردیش میں کنکریٹ سے تعمیر عمدہ ڈھانچے کے طور پر اعزاز سے نوازا گیا ہے۔
دلّی – میرٹھ ایکسپریس وے منصوبہ کا نفاذ چار پیکیجوں میں کیا جارہا ہے۔  دلّی کے سرائے کالے خاں سے غازی پور کی سرحد تک 8.72 کلو میٹر طویل چھ لین کے ایکسپریس وے/ آٹھ لین کے این ایچ 24 جو جون 2018 میں پہلے ہی پورا ہو چکا ہے،  اترپردیش میں غازی پور سرحد سے ڈاسنا تک 19.28 کلو میٹر طویل 6 لین کے ایکسپریس وے / 8 لین کے این ایچ 24 جو 60 فیصد مکمل ہوچکا ہے،  اترپردیش میں ڈاسنا سے ہاپوڑ تک 22.23 کلو میٹر طویل 6 لین کے این ایچ 24، دونوں جانب 2+2 لین کے سروس روڈ کے ساتھ، جس کا افتتاح کیا جارہا ہے اور ہاپوڑ سے میرٹھ تک 31.78 کلو میٹر طویل نئے 6 لین کے ایکسپریس وے جس پر 57 فیصد کام کیا گیا ہے۔
۔ ۔ ۔ ۔ ۔ ۔ ۔ ۔ ۔

U. No. 4392
(Visitor Counter : 46
عملے، عوامی شکایات اور پنشن کی وزارت
مختلف تنظیموں میں آؤٹ سورسنگ سے متعلق ریزرویشن پالیسی
جنرل فنانشل رولز، 2017  کے قواعد 177 تا 206، مشاورتی خدمات اور غیر مشاورتی خدمات کی خدمات حاصل کرنے کے لیے فراہم کرتے ہیں۔
نجی شعبے میں مثبت کارروائی کے لیے ایک رابطہ کمیٹی 2006 میں حکومت نے قائم کی تھی۔ رابطہ کمیٹی کے پہلے اجلاس میں بتایا گیا کہ مثبت کارروائی کے معاملے پر پیش رفت حاصل کرنے کا بہترین طریقہ خود صنعت کی طرف سے رضاکارانہ کارروائی ہے۔ . اس کے مطابق، اپیکس انڈسٹری ایسوسی ایشنز، یعنی کنفیڈریشن آف انڈین انڈسٹری ، فیڈریشن آف انڈین چیمبر آف کامرس اینڈ انڈسٹری ، ایسوسی ایٹڈ چیمبرز آف کامرس اینڈ انڈسٹری آف انڈیا  اور دلت انڈین چیمبر آف کامرس اینڈ انڈسٹری  شمولیت کے حصول کے لیے اپنی ممبر کمپنیوں کے لیے رضاکارانہ ضابطہ اخلاق  تیار کیا ہے جن کا مرکز تعلیم، روزگار اور کاروبار پر ہے۔ صنعتی انجمنوں کے اراکین کی طرف سے اٹھائے گئے اقدامات میں، اسکالرشپ، پیشہ ورانہ تربیت، کاروباری ترقی کے پروگرام، کوچنگ وغیرہ شامل ہیں۔
یہ جانکاری وزارت عملہ، عوامی شکایات اور پنشن کے وزیر مملکت اور وزیر اعظم کے دفتر میں وزیر مملکت ڈاکٹر جیتندر سنگھ نے آج راجیہ سبھا میں ایک تحریری جواب میں دی۔
ش ح۔ ش ت۔ج
Uno-3823
(Visitor Counter : 46
سٹرک ٹرانسپورٹ اور شاہراہوں کی وزارت
جناب نتن گڈکری ہائیڈروجن پر مبنی ایڈوانسڈ فیول سیل الیکٹرک وہیکل  کے پائلٹ پروجیکٹ کا افتتاح کریں گے
ہندوستان تیز رفتار اقتصادی ترقی کے حصول کے لیے صاف ستھری توانائی اور کم کاربن کے استعمال کےراستے کے لیے پرعزم ہے۔ ہائیڈروجن، توانائی کی حکمت عملی کا ایک اہم عنصر ہے اور کم کاربن توانائی کی راہوں میں کلیدی کردار ادا کرے گا۔ گرین ہائیڈروجن، سڑکوں کی نقل و حمل سمیت، متعدد شعبوں کو ڈی کاربنائز کرنے کے وسیع مواقع فراہم کرتا ہے اور عالمی سطح پر بے مثال مقبولیت حاصل کر رہا ہے۔ گرین ہائیڈروجن کے ذریعے چلنے والی نقل و حمل اہم ایپلی کیشن کے ساتھ مستقبل کا ایک اہم ٹیکنالوجی اختیار بننے جا رہی ہے، خاص طور پر بڑی کاروں، بسوں، ٹرکوں، بحری جہازوں اور ٹرینوں میں اور درمیانے سے لمبی دوری کے لیے بہترین اور موزوں ہے۔
توانائی کی آزادی کے حصول کے وزیر اعظم کے وژن کے ساتھ ہم آہنگ، اور فوسل فیول سے توانائی کی منتقلی اور ہمارے ماحول کے تحفظ کے لیے متعدد راستے اپنا کر پائیداری کو فروغ دینے کے لیے ٹویوٹا کے عزم کے ایک حصے کے طور پر، ٹویوٹا کرلوسکر موٹر پرائیویٹ لمیٹڈ؛ انٹرنیشنل سینٹر فار آٹو موٹیو ٹیکنالوجی  کے ساتھ مل کر دنیا کی سب سے جدید فیول سیل الیکٹرک وہیکل  ، ہندوستانی سڑکوں اور موسمی حالات میں ٹویوٹا میرائی کا مطالعہ اور جائزہ لینے کے لیے ایک پائلٹ پروجیکٹ کر رہی ہے جو ہائیڈروجن سے چلتی ہے ۔ یہ ملک میں اپنی نوعیت کا پہلا پروجیکٹ ہوگا جس کا مقصد ہائیڈروجن، ایف سی ای وی ٹیکنالوجی کے بارے میں اگاہی پھیلانا اور ہندوستان کے لیے ہائیڈروجن پر مبنی معاشرے کی حمایت کے لیے اس کے فوائد کی تشہیر کرنا ہے۔ سڑک ٹرانسپورٹ اور شاہراہوں کے مرکزی وزیر جناب نتن گڈکری، اس پائلٹ پروجیکٹ کا افتتاح کریں گے اور 16 مارچ 2022 کو 2. موتی لال نہرو پلیس، اکبر روڈ، نئی دہلی میں دوپہر دو بجےکے بعد سے ٹویوٹا میرا ایف سی ای وی ایف سی ای وی کا مظاہرہ بھی کیا جائے گا۔
امور داخلہ کی وزارت
مرکزی وزیر داخلہ جناب امیت شاہ کی سربراہی میں اعلی سطحی کمیٹی نے پانچ ریاستوں / مرکزی خطوں کو اضافی مرکزی امداد کے 3،113.05 کروڑ روپئے کی منظوری دی
آندھرا پردیش ، بہار ، تمل ناڈو ، پڈوچیری اور مدھیہ پردیش کو 2020 کے دوران سیلاب/ طوفان/ کیڑوں کے حملے سے متاثر ہونے کے لئے فنڈ کی فراہمی
نئی دہلی۔ 13 فروری مرکزی وزیر داخلہ جناب امت شاہ کی زیر صدارت اعلی سطحی کمیٹی  نے قومی آفات سے نمٹنے کے فنڈ  کے تحت ان پانچ ریاستوں کو اضافی مرکزی امداد فراہم کرنے کی منظوری دی ہے ، جو 2020 کے دوران سیلاب / طوفان  / کیڑوں کے حملے سے متاثر تھے ۔ اضافی مرکزی امداد کی منظوری دیتے ہوئے، مرکزی وزیر داخلہ جناب امت شاہ نے کہا کہ وزیر اعظم جناب نریندر مودی کی سربراہی میں مرکزی حکومت نے آندھرا پردیش ، بہار، تمل ناڈو، پڈوچیری اور مدھیہ پردیش کے عوام کی مدد کرنے کا عزم کیا ہے۔ ان ریاستوں نے ان قدرتی آفات کا جرات مندی سے مقابلہ کیا۔
ایچ ایل سی نے پانچ ریاستوں / یونین علاقوں کو نیشنل ڈیزاسٹر رسک مینجمنٹ فنڈ  کی جانب سے 3،113.05 کروڑ روپے کی اضافی مرکزی امداد کی منظوری دے دی ہے۔ ۔ تفصیلات درج ذیل ہیں۔
- آندھرا پردیش۔ جنوبی مغربی مانسون -2020 کے دوران سیلاب کے لئے 280.78 کروڑ روپے
- بہار - جنوبی مغربی مانسون -2020 کے دوران سیلاب کے لئے 1،255.27 کروڑ روپے
- تمل ناڈو - طوفان ‘نیوار -2020’ کے لئے 63.14 کروڑ روپے اور طوفان ‘بوریوی-2020’ کے لئے 223.77 کروڑ روپے۔ کل روپے 286.91 کروڑ روپے
- مرکزی خطے پڈوچیری - طوفان ‘نیوار -2020’ کے لئے 9.91 کروڑ روپے
- مدھیہ پردیش - خریف -2020 کے دوران کیڑوں پر حملے کے لئے 1،280.18 کروڑ روپے ۔
مرکزی حکومت نے متاثرہ ریاستی حکومتوں سے میمورنڈم موصول ہونے کا انتظار کیے بغیر آفات کے فوری بعد بین وزارتی مرکزی ٹیموں  کو مقرر کردیا تھا۔
اس کے علاوہ مالی سال21-2020 کے دوران ، آج تک ، مرکزی حکومت نے ریاستی ڈیزاسٹر رسک مینجمنٹ فنڈ  سے 28 ریاستوں کو 036.4319 کروڑ روپئے اور این ڈی آر ایم ایف سے 11 ریاستوں کو 4،409.71 کروڑ روپئے جاری کیے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-1490
(Visitor Counter : 101
کامرس اور صنعت کی وزارتہ
آئی پی ای ایف کی دوسری وزارتی میٹنگ کے دوران سپلائی چین  معاہدے کے لئے مذاکرات کافی حد تک مکمل ہوگئے ہیں
اس معاہدے سے اہم سامان /اہم شعبوں میں پیداواری مراکزکو بھارت میں منتقل کرنے،آتم نربھر بھارت کو فروغ دینے ، پیداوارسے منسلک ترغیبات میں اضافہ اور سرمایہ کاری کو متحرک کرنے جیسے اہم فوائد حاصل ہونے کی امیدہے
یہ معاہدہ ،عالمی سپلائی اور ویلیوچین خصوصاََ بھارت کی بہت چھوٹی ،چھوٹی اور درمیانہ درجے کی صنعتوں  میں بھارت کے گہرے انضمام کا باعث بنے گا
سپلائی چینز  معاہدے کے لیے مذاکرات 27 مئی 2023 کو امریکہ کی میزبانی میں ڈیٹرائٹ میں منعقدہ دوسرے بھارت – بحرالکاہل اقتصادی فریم ورک  وزارتی اجلاس کے دوران کافی حد تک مکمل ہوگجائے۔
ایک بار لاگو ہوجانے کے بعد، سپلائی چین کے معاہدے سے بھارت اور دیگر آئی پی ای ایف شراکتدار ممالک کو بہت سے فوائد حاصل ہونے کی امید ہے۔ متوقع اہم فوائد میں سے کچھ یہ ہیں: اہم سامان/اہم شعبوں میں پیداواری مراکز کی بھارت میں ممکنہ منتقلی؛ گھریلو مینوفیکچرنگ کی صلاحیتوں کو بڑھانا؛ آتم نربھربھارت اور پیداوار سے منسلک ترغیب  کی اسکیموں کو فروغ دینا، سرمایہ کاری کو متحرک کرنا، خاص طور پر اہم سامان کی پیداوار، لاجسٹکس خدمات اور بنیادی ڈھانچے میں؛ عالمی سپلائی اور ویلیو چینز میں بھارت کا گہرا انضمام کرناہے۔ اس کے علاوہ بھارت کی ایم ایس ایم ایز سے برآمدات میں اضافہ؛ ویلیوچین میں اضافہ کرنا؛ بھارت میں سپلائی چین کودرپیش رکاوٹوں/منفی حالات اور اقتصادی رکاوٹوں کے خطرات میں تخفیف؛ ملک کی مصنوعات میں تیزی لانے کے عمل کو آسان بنانے والے علاقائی تجارتی ماحولیاتی نظام کی تشکیل، تجارتی دستاویزات کے ڈیجیٹل تبادلے، بندرگاہوں کی تیز تر منظوری سمیت تجارتی سہولت میں اضافہ،مشترکہ تحقیق اور ترقی اور افرادی قوت کی ترقی وغیرہ امورشامل ہیں۔
بھارت اور دیگر شراکت دار ممالک معاہدے کے موثر نفاذ کو یقینی بنانے کے لیے مشغول رہیں گے تاکہ معاہدے کے مجموعی مقاصد کو حاصل کیا جا سکے جس کا مقصدپورے خطے میں آئی پی ای ایف سپلائی چین کو مزید لچکدار، مضبوط اور اچھی طرح سے مربوط بنانا اور اقتصادی ترقی اور پیشرفت میں تعاون کرنا ہے۔
آئی پی ای ایف سپلائی چینز  معاہدہ اب تک کے سب سے تیز رفتار کثیر فریقی اقتصادی تعاون کے معاہدوں میں سے ایک ہے۔ اس معاہدے کے تحت آئی پی ای ایف کے پارٹنر ممالک بحران سے نمٹنے کے اقدامات کے ذریعے سپلائی چین کو مزید لچکدار، مضبوط اور اچھی طرح سے مربوط بنانے، کاروبار کے تسلسل کو بہتر طور پر یقینی بنانے اور رسد اور رابطے کو بہتر بنانے کے لیے رکاوٹوں کے اثر کو کم کرنے کے لیے تعاون، خاص طور پر اہم شعبوں اور اہم اشیا کی پیداوار میں سرمایہ کاری کو فروغ دینا اور مطلوبہ اپ اسکلنگ اور ری اسکلنگ کے ذریعے کارکنان کے کردار میں اضافہ اور آئی پی ای ایف میں مہارت کی اسناد کے فریم ورک کا موازنہ بڑھانے کی کوشش کر رہے ہیں۔ اس میں آئی پی ای ایف کے شراکت داروں کے درمیان تعاون پر مبنی اور باہمی تعاون پر مبنی کوششیں شامل ہیں۔
وزیراعظم کا دفتر
وزیراعظم نے سر انیرودھ جگناتھ کے انتقال پر تعزیت کے اظہار کے لئے ماریشیس کےوزیراعظم عزت مآب پروند کمار جگناتھ سے فون پر بات چیت کی
نئی دہلی، 4 جون 2021، وزیراعظم جناب نریندر مودی نے ماریشیس کےوزیراعظم عزت مآب پروند کمار جگناتھ سے فون پر بات چیت کی اور ان کے والد سر انیرودھ جگناتھ کے انتقال پر تعزیت کے اظہار کیا۔
وزیراعظم نے ماریشیس میں سر انیرودھ کی طول مدتی عوامی خدمات کا ذکر کیا جس کے دوران انہوں نے کئی سال تک وزیراعظم اور صدر دونوں عہدوں پر خدمات انجام دیں۔
بھارت میں تمام سیاسی جماعتوں نے سر انیرودھ جگناتھ کے لئے بہت زیادہ احترام کے جذبے کا ذکر کرتے ہوئے وزیراعظم نے بھارت کی ماریشیس کے ساتھ خصوصی دوستی کے معاملے میں بنیادی رول ادا کرنے کے لئے ان کی ستائش کی۔
سر انیرودھ جگناتھ کو ’ایک پراؤڈ پرواسی بھارتیہ‘ قرار دیتے ہوئے وزیراعظم نے کہا کہ بھارت کو انہیں پرواسی بھارتیہ سمان اور پدم ویبھوشن دونوں سے نوازنےکا موقع ملا۔
دونوں لیڈروں نے سر انیرودھ کی وراثت کی یاد میں دونوں ملکوں کے خصوصی دو طرفہ تعلقات کو مزید مضبوط اور گہرا بنانے کے لئے عہد بندی کا اظہار کیا۔
۔۔۔۔۔۔۔۔۔۔۔
ش ح۔ا گ۔ن ا۔
U-5151
(
وزارت دفاع
گجرات کے عمرگام ضلع میں بھارتی کوسٹ گارڈ نے ایم وی کنچن پر مامور عملے کے 12 ارکین کو بچایا
- ایم وی کنچن میں عملے کے اراکین خراب موسم اور بجلی کی عدم دستیابی کی وجہ سے پھنسے ہوئے ہیں
- آئی سی جی کے ایم وی ہرمیز نے ایک تیزترین آپریشن کے ذریعہ عملے کے تمام 12اراکین کو بچایا
- امداد کے لئے آئی سی جی کے مزید جہازوں کو تعینات کیا گیا ہے
نئی دہلی، 22؍جولائی2021: بھارتی کوسٹ گارڈ نے 21 جولائی 2021 کو موٹر ویسل  کنچن پر مامور عملے کے تمام 12اراکین جو کہ وہاں پھنس گئے تھے،کو گجرات کے عمر گام ضلع سے بچایا۔ میری ٹائم ریسکیو کوآرڈینیشن سینٹر  ممبئی کو 21 جولائی 2021 کی سہ پہر کو ڈی جی کمیونیکیشن سنٹر ، ممبئی سے اطلاع ملی تھی کہ ایم وی کنچن ،ایندھن میں آلودگی کی وجہ سے پھنس گیا ہے جس کے نتیجے میں انجن کام نہیں کررہا ہے اورجہاز پر بجلی کی بھی فراہمی نہیں ہوپارہی ہےاور خراب موسم کی وجہ سے بھی انہیں پریشانیوں کا سامنا کرنا پڑ رہا ہے۔ اسی روز شام کے وقت ، جہاز کے کپتان نے مطلع کیا کہ ایم وی کنچن ، کارگو کے طور پر اسٹیل کے کوائلز لے کر آ رہا ہے۔ یہ جہاز لنگر انداز ہوچکا تھا لیکن اسٹار بورڈ کے  طرف جھکا جا رہا ہے۔
ایم آر سی سی ممبئی نے فوری طور پر انٹرنیشنل سیفٹی نیٹ  کو متحرک کیا اور ایم وی ہرمیز کو فوراً ہی پھنسے ہوئے جہاز کی طرف موڑ دیا گیا۔ نامساعد سمندری حالات کا پامردی کے ساتھ مقابلہ کرتے ہوئے ایم وی ہرمیز نے رات کے دوران ہی ایک تیزترین آپریشن شروع کیا جس میں ایم وی کنچن میں سوار عملے کے تمام 12 اراکین کو بحفاظت باہر نکال لیا گیا۔
ایمرجنسی ٹائونگ ویسلواٹر للی کو بھی ڈی جی شپنگ ، ممبئی نے پھنسے ہوئے جہاز کی مدد کرنے کے لئے تعینات کیا ہے۔ اس کے علاوہ ، جہاز کے کپتان کی جانب سے جہاز کو ہر ممکن مدد فراہم کرنے کے لئے دو ٹگس بھی تعینات کر دیا گیا ہے۔
اقلیتی امور کی وزارتت
مدرسے کی جدید کاری کی اسکیم کا نفاذ
اقلیتی امور کے مرکزی وزیر جناب مختار عباس نقوی نے آج راجیہ سبھا میں ایک تحریر جواب میں بتایا کہ وزارت تعلیم کا اسکولی تعلیم اور خواندگی کامحکمہ  مدارس/اقلیتوں کو تعلیم فراہم کرنے کے لئے ایک امبریلا اسکیم  شامل کررہا ہے جن میں دو اسکیمیں یعنی مدارس میں معیاری تعلیم فراہم کرنے کی اسکیم  اور اقلیتی اداروں میں انفراسٹرکچر ڈیولپمنٹ ، شامل ہیں۔ یہ اسکیم اقلیتی امور کی وزارت کو یکم اپرل 2021 سے منتقل کی گئی ہے۔ اس اسکیم کے تحت سال 21۔2020 کے دوران اسکولی تعلیم اور خواندگی کے محکمے کے ذریعہ 21428.285 لاکھ روپے کی رقم جاری کی گئی ہے، جس میں اسکیم کے تحت مقرر کئے جانے والے اساتذہ کا اعزازیہ شامل ہے۔
ایس پی ای ایم ایم کے رہنما خطوط میں نفاذ اور نگرانی کے طریقہ کار کا اہتمام بھی کیا گیاہے۔ یہ اسکیم ریاستی حکومتوں کے تحت نافذ کی جاتی ہے۔ دونوں ایس پی ای ایم ایم کے تحت تمام تجاویز ریاستی حکومت کے سکریٹری ایجوکیشن اور اقلیتی امور کے سکریٹری سمیت، متعلقہ محکمہ کے سکریٹری کی صدارت میں ریاستی سطح کی کمیٹی کی منظوری سے ریاستی حکومت کے ذریعہ جمع کرائی جاتی ہیں۔ریاستی سطح کی کمیٹی اسکیم کے تحت تجاویز کی جانچ کرتی ہے اور ان کی سفارش کرتی ہے۔ ریاستی حکومت سے تجاویز موصول ہونے پر، حکومت ہند کی متعلقہ وزارت کے سکریٹری کی صدارت میں قائم کیا گیا پراجیکٹ منظوری بورڈ اس کی میرٹ پر غور کرتا ہے اور اسے منظوری دیتا ہے۔ ایس پی کیو ای ایم کے تحت فنڈز قسطوں میں جاری کیے جاتے ہیں۔ پہلی قسط پچھلے مالی سال کے عارضی استعمال کے سرٹیفکیٹ، جس پر ریاستی حکومت کے نوڈل محکمے کے سکریٹری کے دستخط ہوں، ریاست کا حصہ جو کہ ریاستی بجٹ کے بجٹ اہتمام کے مطابق رواں مالی سال میں جاری کئے جانے کے لئے قابل قبول ہے، کے جاری کئے جانے اور فزیکل اور فائننشیل پروگریس رپورٹ جمع کرائے جانے پر جاری کی جاتی ہے۔ دوسری قسط پچھلے مالی سال کی آڈٹ شدہ یو سیز کی موصولی، پہلی قسط کے طور پر جاری کی گئی گرانٹس کے کم از کم 50 فیصد کے استعمال، پہلی قسط میں ریاستی حصہ کے جاری کئے جانے اورفزیکل اور فائننشیل پروگریس رپورٹ جمع کرانے پر جاری کی جاتی ہے۔ آئی ڈی ایم آئی کے تحت فنڈز معاون ادارے کی طرف سے متعلقہ حصہ کے جاری کئے جانے پر مذکورہ بالا رہنما خطوط کے مطابق جاری کیے جاتے ہیں۔
۔۔۔۔۔۔۔۔۔۔۔
ش ح۔ ا گ۔ن ا۔
U-13428
(Visitor Counter : 274
ریلوے کی وزارت
دھند کے موسم میں ٹرینوں کی تاخیر سے بچنے کے لیے، ہندوستانی ریلوے کی جانب سے اٹھائے گئے اقدامات
دھند کے موسم کے دوران ریلوں کے آپریشن کے لیے حفاظت کی سطح کو بڑھانے کے لیے، ہندوستانی ریلوے نے، ملک کے شمالی حصوں میں دھند کے دوران، ٹرینوں کی آسان آمدورفت کو یقینی بنانے کے لیے، مختلف اقدامات کیے ہیں۔
· یہ فیصلہ کیا گیا ہے کہ ریل کےانجنوں میں فوگ ڈیوائسز کے استعمال سے دھند/ خراب موسمی حالات کے دوران زیادہ سے زیادہ قابل اجازت رفتار کو 60 کلومیٹر فی گھنٹہ سے بڑھا کر 75 کلومیٹر فی گھنٹہ کیا جا سکتا ہے۔
· دھند کے دوران، دھند سے متاثرہ علاقوں میں چلنے والے تمام لوکوموٹیوز میں لوکو پائلٹس کو، دھند سے محفوظ رکھنے والے قابل اعتماد آلات، اگر دستیاب ہوں تو، فراہم کیے جا سکتے ہیں۔
· ڈیٹونیٹرز کی تنصیب اور ڈیٹونیٹرز کی مناسب فراہمی کو یقینی بنایا جائے۔ دھماکہ کرنے والے سگنلز، جنہیں بصورت دیگر، ڈیٹونیٹرز یا فوگ سگنلز کے نام سے جانا جاتا ہے، وہ آلات ہیں جو پٹریوں پر لگائے جاتے ہیں اور جب کوئی انجن ان کے اوپر سے گزرتا ہے تو وہ زور سے پھٹ جاتے ہیں تاکہ ڈرائیور کی توجہ مبذول ہو سکے۔
· سائٹنگ بورڈ  ٹریک پر چونے کا نشان لگانا ضروری ہے۔
· تمام سگنل سائٹنگ بورڈز، سیٹی بجانے والے بورڈز، فوگ سگنل پوسٹس اورخطرے والے مصروف لیول کراسنگ گیٹس، جہاں زیادہ حادثات کا امکان ہوتا ہے، پریا تو پینٹس کیے جائیں یا وہاں پیلے/سیاہ چمکدار پٹیوں کے ساتھ بورڈ فراہم کیے جائیں۔ دھند کے موسم کے شروع ہونے سے پہلے ان کی مناسب نمائش کے لیے دوبارہ پینٹ کرنے کا کام مکمل کر لیا جائے۔
· مصروف لیول کراسنگ کے بیرئرزپر، جہاں ضروری ہو، پیلی/سیاہ برائٹ انڈیکیشن اسٹرپس فراہم کی جائیں۔
· نئے موجودہ سیٹنگ کم لگیج ریک  میں پہلے سے ہی ایل ای ڈی پر مبنی فلیشر ٹیل لائٹ لگائی جا رہی ہے، لہٰذا، فکسڈ ریڈ لائٹس کے ساتھ موجودہ ایس ایل آرز میں ترمیم کرکے ایل ای ڈی لائٹس کے ساتھ فکس کیا جانا چاہیے۔ دھند کے موسم میں حفاظت کو یقینی بنانے کے لیے یہ بہت اہم قدم ہوگا۔
· اس بات کو یقینی بنایا جائے کہ اسٹاپ سگنل کی شناخت کے لیے، سگما شکل میں ریٹرو ریفلیکٹو پٹی موجودہ ہدایات کے مطابق فراہم کی جائے۔
· دھند سے متاثرہ ریلوے کو عملہ تبدیل کرنے والے مقامات کا جائزہ لینا چاہیے۔ سڑک پرٹریفک اوقات میں اضافے کے پیش نظر، ریلوے، نئے/اضافی عملے کو تبدیل کرنے والے مقامات پر بنیادی ڈھانچہ بنا سکتا ہے۔ اس کے ساتھ ہی دھند کے دوران لوکو/کریو/ریک لنکس کا جائزہ لیا جائے۔ اسٹیشنری ڈیوٹی پر تمام عملے  کو، خاص طور پر، دھند کے دوران ٹرین کاکام کرنے کے لیے استعمال کیا جانا چاہیے۔
· لوکو پائلٹس دھند کے موسم میں تمام احتیاطی تدابیر پر عمل کریں۔ دھند کے دوران، لوکو پائلٹ جب یہ فیصلے کرنے کی صورت حال محسوس کرتا ہے کہ دھند کی وجہ سے مرئیت محدود ہے، تو وہ اس رفتار سے گاڑی چلائے جس سے وہ ٹرین کو کنٹرول کر سکے تاکہ کسی بھی رکاوٹ کی صورت میں وہ ٹرین کوروکنے کے لیے تیار رہے۔ یہ رفتار کسی بھی صورت میں 75 کلومیٹر فی گھنٹہ سے زیادہ نہیں ہوگی۔
· لوکو پائلٹس، لیول کراسنگ پرقریب آنے والی ٹرین کی آگاہی سے باخبر کرنے کے لئے، گیٹ پر تعینات افراد اور سڑک استعمال کرنے والوں کو متنبہ کرنے کے لیے باربار ہارن بجا ئیں۔
سماجی انصاف اور تفویض اختیارات کی وزارت
ملک میں کوڑاچننے والوں کی صورتحال
سماجی انصاف اور تفویض اختیارات کے وزیر مملکت جناب رام داس اٹھاولے نے آج راجیہ سبھا میں ایک تحریری جواب میں بتایا کہ ملک میں کوڑاچننے والوں کی نشاندہی کے لئے کوئی جائزہ نہیں کیا گیا ہے۔
قومی صفائی ملازمین فائننس اینڈ ڈیولپمنٹ کارپوریشن  کے ذریعہ نافذ کی گئی قرضوں اور ہنر کے فروغ سے متعلق اسکیموں کے تحت فوائد حاصل کرنے کے لیے کوڑا چننے والوں  کی سہولت کے لیے، انہیں 2016 میں صفائی کرمچاریوں کے ساتھ ساتھ این ایس کے ایف ڈی سی کے ہدف گروپ میں شامل کیا گیا تھا۔کوڑا چننے والوں سمیت مجموعی طور پر 66,365 صفائی ملازمین کو ہنر کی تربیت دی گئی ہےاور 1,56,215 صفائی کرمچاریوں جس میں کچرا چننے والوں کواین ایس کے ایف ڈی سی کی ذریعہ 2016 سے سماجی و اقتصادی ترقی کے پروگرام کے لیے اپنی اسکیموں کے ذریعہ رعایتی شرح سود پر قرضہ دیا گیا ہے۔